फैशन का दौर बदल रहा है. पहले सैलिब्रिटीज या रैंप शो में कैटवाक करने वाली मौडल्स की ड्रैस अलग होती थी और हाउसवाइफ की ड्रैस अलग. अब दोनों एक जैसी डै्रसेज पहन रही हैं. ड्रैसेज बनाने वालों ने दोनों ही वर्गों को ध्यान में रख कर फैशनेबल ड्रैसेज तैयार करनी शुरू कर दी हैं. फैशन डिजाइनर अदिति रस्तोगी कहती हैं, ‘‘अब हाउसवाइफ बदल चुकी है. वह भी किसी सैलिब्रिटी से कम नहीं. वहीं वर्किंग वूमन भी खुद को पार्टीवियर में देखना पसंद करती है. ऐसे में डिजाइनर ऐसी ड्रैसेज तैयार भी कर रहे हैं जिन्हें हर वर्ग की महिलाएं पहन सकें. सूट गाउन ऐसी ही ड्रैस है, जिसे सैलिब्रिटी और हाउसवाइफ दोनों ही पसंद करती हैं. सूट हमेशा से ही भारतीय महिलाओं की पसंद रहा है. इसे गाउन का लुक दे कर डिजाइनरों ने और खास बना दिया है. सूट गाउन की लैंथ को गाउन जितना ही रखा जाता है. इसे तैयार करने के लिए फैब्रिक गाउन वाला ही लिया जाता है.’’